Virallinen lehti nro C 056 , 06/03/1995 s. 0106



B4-0209, 0219, 0279, 0314 ja 0319/95 Päätöslauselma rasistisista murhista Itävallassa Euroopan parlamentti, - ottaen huomioon aikaisemmat rasismiin ja muukalaisvihaan liittyvät päätöslauselmansa ja tutkintavaliokuntiensa asiasta vuosina 1985 ja 1989 tekemät johtopäätökset, - ottaen huomioon Euroopan neuvoston tätä kysymystä koskevat johtopäätökset, mukaan luettuina ne, jotka on tehty kesäkuussa 1994 ja joulukuussa 1994 sekä neuvoa-antavan komission väliraportin, - ottaen huomioon Euroopan parlamentin, neuvoston ja komission perusoikeuksia koskevan, 5. huhtikuuta 1977 annetun yhteisen julkilausuman, - ottaen huomioon Euroopan parlamentin, neuvoston, jäsenvaltioiden edustajien neuvoston istunnossa sekä komission 11. kesäkuuta 1986 antaman rasismin ja muukalaisvihan vastaisen julkilausuman, A. järkyttyneenä 5.2.1995 Oberwartissa, Itävallassa tapahtuneesta neljän mustalaisen murhasta, B. ottaen huomioon, että tapahtuma täyttää kaikki rasistisen ja muukalaisvihan innoittaman hyökkäyksen tunnusmerkit, koska räjähtänyt laite oli ansaksi viritetty juliste, johon oli kirjoitettu sanat «Mustalaiset, menkää takaisin Intiaan', C. järkyttyneenä myös pian samalla alueella tapahtuneesta pommihyökkäyksestä, joka vammautti kroaattivähemmistöön kuuluneen miehen, D. muistaen kiihkokansallismielisten äärijärjestöjen terroritekojen aallon, erityisesti kirjepommien käytön, Itävallassa vuonna 1993, E. huolestuneena viranomaisten kyvyttömyydestä tuoda muukalaisvihaan ja rasismiin perustuvien rikosten tekijät oikeuteen, F. huomioiden positiivisesti Itävallan hallituksen ja muiden viranomaisten päättäväiset toimenpiteet tämän väkivaltaisuuden osalta, G. huolestuneena Euroopan romanien ja sintien epätyydyttävistä elin-, koulutus- ja asumisoloista, H. suhtautuen myönteisesti uhreja kohtaan solidaarisuutta osoittaviin suurmielenosoituksiin Itävallassa, I. tietoisena siitä, että mustalaisviha on laajalle levinnyttä Euroopassa, J. huomauttaen, että mustalaisten kansanmurha oli osana natsien massamurhaohjelmaa, K. muistaen natsien suorittamaa romanien ja sintien kansanmurhaa 1. Ilmaisee sympatiansa ja solidaarisuutensa niitä kohtaan, joihin rasistiset ja muukalaisvihan innoittamat hyökkäykset kohdistiuvat, erityisesti tämä koskee Karl ja Erwin Horvathin, Peter Sarközin ja Josep Gimonin perheitä; 2. Tuomitsee vahvasti kaikki rotuvihan aiheuttamat sekä väkivallan ja suvaitsemattomuuden kulttuurin innoittamat teot; 3. Tuomitsee myös ne, jotka rasistisia ja rotuvihaan liittyviä ennakkoluuloja hyväksikäyttäen edistävät mielipideilmastoa, joka yllyttää tällaisiin törkeyksiin; 4. Tukee kaikkia Itävallan kansalaisia sekä kaikkia poliittisia, taloudellisia, uskonnollisia ja kulttuurijärjestöjä sekä kansalaisjärjestöjä ja kehottaa niitä jatkamaan kaikkia rasismin, muukalaisvihan, natsismin ja fasismin innoittamia tekoja ja käyttäytymismalleja vastustavia ponnistelujaan; 5. Kehottaa Itävallan viranomaisia tekemään kaiken voitavansa tuodakseen syylliset oikeuteen; 6. Kutsuu jäsenvaltioiden oikeus- ja sisäasiainministerit muodostamaan rasistisia ja äärioikeistolaisia terroristiryhmiä seuraavan ja niitä vastaan taistelevan työryhmän; 7. Muistuttaa mieliin edellisen, 21. huhtikuuta 1994 hyväksytyn, mustalaisten asemaa yhteisössä koskevan julkilausumansa ja kysyy komissiolta mitä tämä on tehnyt sen ehdotusten toteuttamiseksi; 8. Pyytää puhemiestään välittämään tämän julkilausuman komissiolle, neuvostolle sekä Itävallan parlamentin puhemiehelle.